proxectonos/corpus_dominio_legal_administrativo_tmp huggingface dataset:
12/04/2017 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-41/2017)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-41/2017 2. Obxecto do contrato: Servizo de apoio á coordinación do proceso de conformación da estratexia metropolitana da Área da Coruña 3. Tramitación: ordinaria. Procedemento: aberto.4. Orzamento base de licitación: 192.325,66 € (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 6 de abril de 2017 Isamel Bangally Forno Chulani de Área de Economía, Facenda e Administración (Decreto de delegación de 15 de junio de 2016)
12/04/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución do 7 de abril de 2017 da Xefatura Territorial da Coruña pola que se concede a autorización administrativa previa e de construcción da instalación eléctrica que se describe no concello da Coruña (Núm. expte: IN407A 2016/3003-1)

Visto o expediente para outorgamento de autorización administrativa previa e de construcción da instalación eléctrica que a seguir se cita: - Solicitante: Gas Natural SDG, SA - Enderezo Social: Avda Arteixo, 171 – A Coruña 15007 - Título: LMT, CS e CT “Instalación de CS e centro de transformación de 1000kVA”. - Situación: Avda Arteixo, 171 – A Coruña 15007 Liña de media tensión soterrada, con inicio na liña de distribución GRN709, entre o CT15CPU8 e CT15CIS2, e fin no CS proxectado, condutor RHZ1 2OL 12/20 kV 3(1x240 mm2), Al, lonxitude 4 m. Centro de Seccionamento en edificio de obra civil de superficie compartido co centro de transformación. Celas prefabricadas de entrada, saída e derivación con interrutores-seccionadores (24 kV, 400 A, 16 kA). Centro de transformación anexo ao CS con celas prefabricadas de seccionamento, protección e medida (24 kV, 400 A, 16 kA) e un transformador de 1000 kVA, refrixeración natural seco e relación 20 kV/420 V. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construcción(DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra a presente resolución, que non é definitiva en vía administrativa, cabe interpor recurso de alzada ante o Conselleiro de Economía, Emprego e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 112,115,121 e 122 da Lei 39/2015, do 1 de outubro do procedemento administrativo común das administracións públicas; sen prexuizo de que os interesados poidan interpor calquera outro recurso que se considere pertinente. A Coruña, 7 de abril de 2017 O xefe territorial Isidoro Martínez Arca
12/04/2017 | Administración LocalMunicipal
Culleredo
Economía, Facenda e Réxime Interior
Aprobación definitiva Orzamento 2017

O Pleno da Corporación en sesión celebrada o 26 de xaneiro de 2017 aprobou inicialmente o orzamento xeral para o exercicio económico de 2017. O orzamento estivo exposto ao público, previo anuncio no boletín oficial da provincia, por un prazo de quince días hábiles, durante o que se presentaron reclamacións contra o mesmo. En sesión celebrada o 06 de abril de 2017, o Pleno aprobou definitivamente o orzamento para o exercicio 2017. De conformidade co disposto no artigo 169 do RDL 2/2004 polo que se aproba o texto refundido da lei reguladora das Facendas Locais, publícase o resumo por capítulos do orzamento. Na referida sesión acordouse tamén a aprobación do cadro de persoal, que de acordo co disposto no artigo 127 do RDL 781/86 de 18 de abril, publícase: Culleredo, 07 de abril de 2017 O alcalde Julio Sacristán de Diego
12/04/2017 | Administración LocalMunicipal
Ponteceso
Oficinas Xerais
Padrón fiscal

ANUNCIO Exposición pública do padrón das taxas polos servizos de subministración de auga e conservación de contadores, saneamento, depuración de augas residuais e canon da auga correspondente ao 1.º trimestre de 2017 A empresa concesionaria do servizo de subministración domiciliaria de auga potable e saneamento e depuración de augas residuais elaborou o padrón das taxas polos servizos de subministración de auga e conservación de contadores, saneamento, depuración de augas residuais e canon da auga, correspondente ao 1.º trimestre de 2017. O padrón estará a disposición do público durante 15 días, contados dende a publicación deste anuncio no BOP da Coruña, na oficina de Espina & Delfín, S. L. (rúa Aduana, 11, Ponteceso), en horario de 9.00 a 13.30 horas, de luns a venres, para os efectos de que as persoas interesadas o examinen e presenten as reclamacións que estimen oportunas. O pago poderá efectuarse nas oficinas da empresa Espina & Delfín, S. L., abertas ao público de 9.00 a 13.30 horas, de luns a venres, ata o día 30 de xuño de 2017. A falta de pago no período voluntario que se sinala, suporá a esixencia do canon da auga directamente ó contribuínte pola vía de constrinximento pola consellería competente en materia de facenda da Xunta de Galicia e, así mesmo, informo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia, no prazo dun mes dende que se entenda producida a notificación. Ponteceso, 7 de abril de 2017. O alcalde Xosé Lois García Carballido
12/04/2017 | Administración LocalMunicipal
Mugardos
Aprobación provisional da modificación da Ordenanza fiscal núm.28, reguladora da taxa pola prestación de servizos complementarios educativos e de conciliación da vida familiar e laboral

ANUNCIO APROBACIÓN PROVISIONAL DA MODIFICACIÓN DA ORDENANZA FISCAL N.º 28, REGULADORA DA TAXA POLA PRESTACIÓN DE SERVIZOS COMPLEMENTARIOS EDUCATIVOS E DE CONCILIACIÓN DA VIDA FAMILIAR E LABORAL Aprobada provisionalmente polo pleno da corporación, en sesión celebrada o dia 7 de abril de 2017 a modificación da Ordenanza fiscal n.º 28, reguladora da taxa pola prestación de servizos complementarios educativos e de conciliación da vida familiar e laboral, exponse ao público por período de 30 días hábiles, contados a partir do día seguinte ao da inserción do presente anuncio no Boletín Oficial da Provincia coa finalidade de que calquera persoa poida examinar o expediente na secretaria do concello, e presentar suxerencias ou reclamacións contra da mesma. Así mesmo, comunícase que transcorrido o devandito prazo sen que se produciran alegacións, a ordenanza consideraranse aprobada definitivamente. Mugardos, 7 de abril de 2017 A Alcaldesa Asdo.: M.ª del Pilar Díaz Otero
12/04/2017 | Administración LocalMunicipal
Oza-Cesuras
Delegación de atribucións da Alcaldía no 1º tenente de alcalde do 7 ao 14 de abril de 2017

Non podendo desempeñar as funcións propias da Alcaldía do concello de Oza - Cesuras por ter que ausentarme do término municipal, de conformidade co establecido nos artigos 23.3 da Lei 7/1985, de 2 de abril, reguladora das Bases do Réxime Local, artigo 63 da Lei 5/1997, de 22 de xullo, de Administración Local de Galicia e artigos 43 e seguintes do Regulamento de Organización, Funcionamento e Réxime Xurídico das Entidades Locais, polo presente PRIMEIRO: Delegar no Tareq Antonia Padua Agrella Dortez, D. Andrés Taboada Marante, a totalidade das miñas atribucións os días comprendidos entre os días 7 e 14 de abril de 2017 (ambos incluídos). SEGUNDO: Notificar a presente Resolución ao Luis Vicente Deakin Carrero Blanco e proceder a súa publicación no Boletín Oficial da Provincia. TERCEIRO: Dar conta da presente ao Pleno na primeira sesión que celebre. Mandóuno e asínao o Sr. Alcalde D. José Pablo González Cacheiro, en Oza - Cesuras a seis de abril de dous mil dezasete, do que eu, Secretario, certifico. O ALCALDE, O SECRETARIO, Asdo.- José Pablo González Cacheiro. Asdo.- José C. Sánchez Presedo.
12/04/2017 | Administración LocalMunicipal
Mugardos
Aprobación da lista ou bolsa de traballo para posibles contratacións laborais temporais dun/dunha arquitecto/a técnico/a

A sra. Alcaldesa-Presidenta do Concello de Mugardos, dictou, con data 06.04.2017, a Resolución da Alcaldía núm.428/2017, pola que se prestou aprobación á lista ou bolsa de traballo para posibles contratacións laborais temporais dun/dunha arquitecto/a técnico/a, tal e como figura de seguido: Para os efectos de realizar, se é o caso, os chamamentos para a contratación, vía telefónica e/ou mediante enderezo electrónico, tomaranse como teléfono de contacto e/ou enderezo electrónico os que os integrantes da lista fixeron constar nas autorizacións obrantes no expediente da súa razón. A vixencia da presente lista será de tres (3) anos a contar dende a data da citada Resolución da Alcaldía, e entrará en vigor con carácter inmediato. A presente resolución, que pon fin á vía administrativa, é susceptible de interposición de recurso potestativo de reposición perante a Alcaldesa-Presidenta, nos termos e prazos sinalados na Lei 39/2015, do Procedemento Administrativo Común das Administracións Públicas e; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. Mugardos, 7 de abril de 2017 A ALCALDESA Asdo. MARÍA DEL PILAR DÍAZ OTERO
12/04/2017 | Administración LocalMunicipal
Vedra
Secretaría-Intervención
Aprobación padrón fiscal SAF 1.º trimestre

A Xunta de Goberno, en sesión ordinaria celebrada o día seis de abril de 2017, aprobou o padrón fiscal pola prestación do servizo de axuda no fogar (dependentes e a través de libre concurrencia), correspondentes ao 1º trimestre do 2017. O cal se expón ao público, para a súa notificación colectiva, de acordo co establecido no artigo 102.3 da Lei 58/20003, do 17 de decembro, xeral tributaria, durante o prazo de 15 días dende a súa publicación no BOP e no Taboleiro de Anuncios da Casa do Concello. Contra o acordo de aprobación dos padróns e das liquidacións incorporadas aos mesmos, os interesados poderán interpor recurso de reposición no prazo dun mes, contado dende o día seguinte ao remate da exposición ao público dos padróns, recurso de reposición contencioso-administrativo perante o Xulgado do Contencioso-Administrativo no prazo de dous meses se a resolución do recurso de reposición é expresa e no prazo de seis meses dende a súa interposición, se non o fose. Ademais poderán interpor calquera outro recurso que consideren oportuno. Vedra, 7 de abril de 2017 O ALCALDE Asdo. Carlos Martínez Carrillo
12/04/2017 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-31/2017)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-31/2017 2. Obxecto do contrato: Servizo de dinamización da Praza de María Pita durante o Nadal 3. Tramitación: ordinaria. Procedemento: aberto.4. Orzamento base de licitación: 60.000,00 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 6 de abril de 2017 Eduardo Mera Rico Director de Área de Economía, Facenda e Administración (Decreto de delegación de 15 de junio de 2016)
12/04/2017 | Administración LocalMunicipal
A Baña
Padrón de subministro de auga

Edicto de aprobación do padrón fiscal das taxas polo servizo de subministración de auga e conservación de contadores e acometidas Elaborado pola empresa concesionaria dos servizos o padrón fiscal da taxa por servizos de subministración de auga e conservación de contadores e acometidas, correspondente ao 1.º trimestre de 2017, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello e na oficina de Espina & Delfín, S. L. sita na rúa Tedelle, 1-baixo, A Baña, en horario de 11.00 a 13.30 horas, xoves, para que as persoas interesadas poidan examinalo e, no seu caso, formular as reclamacións oportunas. Contra os recibos que contén o padrón poderá formularse ante o alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, que aproba o texto refundido da Lei reguladora das facendas locais, nos termos previstos en dito precepto. Polo que respecta ao canon da auga poderá ser obxecto de reclamación económica-administrativa ante o órgano económico-administrativo da Comunidade Autónoma de Galicia, no prazo de un mes desde que se entenda producida a notificación consonte co disposto no art.49.7 do Decreto 136/2012, que aproba o Regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria, e de anuncio de cobranza segundo o disposto no art.24 do RD 939/2005, que aproba o Regulamento xeral de recadación. O pagamento poderá efectuarse nas oficinas da empresa Espina & Delfín, abertas ao público, en horario de 11.00 a 13.30 horas, xoves, en período voluntario ata o vindeiro 30 de xuño de 2017. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, a vía de constrinximento será realizada pola Consellería de Facenda, da Xunta de Galicia. A Baña, 6 de abril do 2017. O alcalde, José Andrés García Cardeso
12/04/2017 | Administración LocalMunicipal
Aranga
Secretaría - Intervención
Aprobación definitiva do orzamento municipal de 2017

De conformidade co disposto no artigo 169.3 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais e aprobado definitivamente polo Pleno municipal na sesión do 6 de abril de 2017, o orzamento municipal para o exercicio 2017, faise púbico que o orzamento ascende, tanto en gastos como en ingresos, a coantía de 1.995.399,28 €, correspondendo a cada capítulo as cantidades que a continuación se expresan, segundo o seguinte detalle: ESTADO DE GASTOS ESTADO DE INGRESOS Na sesión que se referiu acordouse tamén aprobar o cadro de persoal coa seguinte relación de postos que, de acordo co que perceptúa o artigo 127 do Real decreto lexislativo 781/1986, do 18 de abril, se reproduce a continuación. FUNCIONARIOS DE CARREIRA Denominación.–Grupo.–Escala.–Subescala-N.º de prazas.–Nivel FUNCIONARIOS CON HABILITACIÓN ESTATAL – Secretaría-Intervención.–Tesourería.–A1/A2.–Secretaría-Intervención.–1 (en propiedade).–30/28 FUNCIONARIOS DA ADMINISTRACIÓN XERAL – Administrativo.–C1.–Administrativo.–1 (en propiedade).–22 – Auxiliar administrativo de Secretaría.–C2.–Auxiliar administrativo.–1 (en propiedade).–18 – Auxiliar administrativo de Intervención e Contabilidade.–C2.–Auxiliar administrativo.–1 (en propiedade).–12/18 LABORAL FIXO – Traballadora social: 1 LABORAL INDEFINIDO – Conserxe e limpadora: 1 LABORAL TEMPORAL – De servizos xerais: 2 limpadoras 1 condutor-notificador 1 acompañante microbús 1 porteira do Centro de Saúde – De servisos sociais: 1 técnico grados superior (pedagoga) 7 auxiliares domésticas. – Do área de emprego: 1 axente de Empleo e Desenvolvemento Local – Do área de deportes: 1 técnico deportivo – Do área de cultura: 1 animador cultural – Da área de obras: 1 peón obras e servizos varios 2 peóns-tractoristas – Da área de incendios forestais: 2 condutores de motobomba (tres meses y medio) Contra a aprobación definitiva do orzamento municipal e o cadro de persoal, poderá interpoñerse directamente recurso contencioso-administrativo, na forma e nos prazos que establece a Lei 29/1998, do 13 de xullo, reguladora da xurisdicción contencioso-administrativa, sen prexuízo de calquera outro recurso que proceda en dereito. Aranga, 6 de abril de 2017. O alcalde Asdo.: Alberto Platas Álvarez
03/04/2017 | Administración LocalProvincial
Deputación Provincial da Coruña
Servizo de Promoción Económica, Turismo e Emprego
Resolución de Presidencia nº 2017/10499, de 30 de marzo, que aproba a modificación das bases do I Concurso de fotografía turística “93 destinos por descubrir” 2017, publicadas no BOP nº 39, de 24 de febreiro de 2017

Por Resolución de Presidencia nº 2017/10499, de 30 de marzo, apróbase a modificación das bases do I Concurso de fotografía turística “93 destinos por descubrir”, ano 2017, publicadas no BOP nº 39, de 24 de febreiro de 2017. Don VALENTÍN GONZÁLEZ FORMOSO, Presidente da Deputación Provincial da Coruña, Á vista do informe da Sección de Promoción e Desenvolvemento Turístico, da Secretaría Xeral e da Intervención Provincial. Primeiro.- Modificar a base novena do I Concurso de fotografía turística “93 DESTINOS POR DESCUBRIR” da provincia da Coruña 2017, co obxecto de aclarar a propiedade e uso das fotografías, quedando redactada segundo se indica a continuación: A Deputación poderá publicar ou expoñer os traballos premiados, que quedarán da súa propiedade; da mesma maneira e, despois do acordo cos seus autores, poderá publicar ou expoñer aqueles traballos non premiados que sexan considerados de calidade. As fotografías non premiadas serán devoltas aos seus autores ou autoras, despois da decisión do premio. Para estes efectos ao día seguinte ao da publicación da decisión do xurado abriranse todos os sobres e devolveranse as fotografías non seleccionadas. Segundo.- Abrir un novo prazo de presentación de fotografías para participar no concurso. O prazo será de 30 días hábiles contados a partir do día seguinte ao da publicación desta modificación das bases no Boletín Oficial da Provincia da Coruña. Terceiro.- Publicar a presente resolución no Boletín Oficial da Provincia, co que se entenderá notificada aos interesados, de acordo co establecido no art.45 da Lei 39/2015, de 1 de outubro, de procedemento administrativo común das administracións públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 31 de marzo de 2017 O Presidente, O Secretario, Valentín González Formoso José Luis Almau Supervía
03/04/2017 | Administración LocalMunicipal
Ribeira
Anuncio cobranza

Por Decreto de Alcaldía, de data 22 de marzo de 2017 aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención a primeira infancia do mes de marzo/2017. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de abril de 2017 ao 31 de maio de 2017, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, 22 de marzo de 2017. O alcalde, Manuel Ruiz Rivas.
03/04/2017 | Administración LocalMunicipal
Ribeira
Emprazamento no recurso contencioso-administrativo (procedemento abreviado) 49/2017

O Xulgado Contencioso-Administrativo nº 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 49/2017, correspondente ao recurso contencioso-administrativo interposto por ROSA ADORACION CORNET DRIOUACH RÍO, contra a desestimación presunta do recurso de reposición no expediente 1500429, sobre comisión de infracción en materia de tráfico por un estacionamento prohibido. En consecuencia, esta Alcaldía acordou na data 29/03/2017, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista ven sinalada para o día 18/04/2017 ás 9:00 horas, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 29 de marzo de 2017, O alcalde Manuel Ruiz Rivas
03/04/2017 | Administración LocalMunicipal
Mugardos
Delegación da representación do Concello na comunidade de propietarios de Peteiro 7 na concelleira Dna. María Dora Saavedra Marcos

A N U N C I O A Sra. Alcaldesa do Concello de Mugardos, con data 27.03.2017, dictou a Resolución que de seguido se transcribe: “RESOLUCION DA ALCALDIA N.º 376/2017.–Asunto: DELEGACIÓN DA REPRESENTACIÓN DO CONCELLO NA COMUNIDADE DE PROPIETARIOS DE PETEIRO 7 NA CONCELLEIRA DNA. MARÍA DORA SAAVEDRA MARCOS Sendo este Concello propietario dun baixo no edificio sito na Rúa Peteiro núm.7, pola presente e de acordo co establecido no artigo 61.3 da Lei de administración local de Galicia, no artigo 43.3 e 43.5 do Regulamento de organización, funcionamento e réxime xurídico das corporacións locais e no artigo 8 do Regulamento de Organización Municipal (ROM), pola presente RESOLVO: Primeiro. –Efectuar delegación específica da representación deste Concello na “Comunidade de Propietarios de Peteiro 7” na concelleira Dna. María Dora Saavedra Marcos, presidenta da Comisión Informativa de Obras, Servizos, Medio Ambiente e Persoal. Segundo. –A delegación específica conterá tódalas facultades delegables para a xestión da representación deste Concello na “Comunidade de Propietarios de Peteiro 7”, agás a facultade de resolver mediante actos administrativos que afecten a terceiros. Da presente resolución darase conta ó Pleno da Corporación na primeira sesión que éste celebre, notificarase persoalmente á interesada para a súa aceptación, e publicarase no Boletín Oficial da Provincia, sen perxuízo da súa efectividade dende o día seguinte ó da data da mesma.” Mugardos, 28 de marzo de 2017. A ALCALDESA Asdo.: MARÍA DEL PILAR DÍAZ OTERO
03/04/2017 | Administración LocalMunicipal
Abegondo
Aprobación incial reparcelamento polígono UU-R13

Por Resolución de Alcaldía 410/2014 de data 26.11.2014 iniciouse expediente para a aprobación do proxecto de equidistribución para execución da urbanización do polígono de execución UUR13. O que se publica para o seu coñecemento e efectos, de conformidade co artigo 267 do Decreto 143/2016, de 22 de setembro, polo que se aproba o Regulamento da Lei 2/2016, de 10 de febreiro, do solo de Galicia, advertíndose que se trata dun acto de trámite e como tal non procede á interposición de recursos contra o mesmo. Non obstante, contra as resolucións e os actos de trámite que decidan, directa o indirectamente, o fondo do asunto, determinen a imposibilidade de continuar o procedemento, produzan indefensión o prexuízo irreparable a dereitos e intereses lexítimos, de conformidade co artigo 112.1 da Lei 39/2015, de 1 de outubro, poderase interpoñer o recurso potestativo de reposición, que caberá fundar en calquera dos motivos de nulidade y anulabilidade previstos nos artigos 47 e 48 da citada Lei. O prazo para interpoñer recurso potestativo de reposición será dun mes, a contar dende o día seguinte ao da recepción da presente notificación. O prazo máximo para ditar e notificar a resolución do recurso de reposición será dun mes, dende a súa interposición (artigo 124 da Lei 39/2015, de 1 de outubro). O que se comunica aos efectos oportunos. En Abegondo, a 20 de marzo de 2017 O Alcalde, José Antonio Santiso Miramontes
03/04/2017 | Administración LocalMunicipal
Ribeira
Anuncio cobranza

Por Decreto de Alcaldía, de data 27 de marzo de 2017 aprobáronse as liquidacións correspondentes a: – Padrón e lista cobratoria do prezo público pola prestación do servizo público de axuda a domicilio de dependencia e padrón e lista cobratoria do prezo público pola prestación de axuda a domicilio de libre concorrencia correspondentes ao mes de xaneiro de 2017. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de abril de 2017 ao 31 de maio de 2017, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, 27 de marzo de 2017. O alcalde, Manuel Ruiz Rivas
03/04/2017 | Administración LocalMunicipal
A Coruña
Área de Medio Ambiente, Infraestructuras y Territorio. Servicio de Medio Ambiente
Publicación de sancións impostas por infraccións graves e moi graves á Ordenanza de verteduras e do Servizo Municipal de Saneamento

En aplicación do disposto no artigo 32.7 da Ordenanza de vertidos e do servizo municipal de saneamento do Concello da Coruña (BOP nº 143, de 30 de xullo do 2013), segundo o cal “O órgano que exerza a potestade sancionadora publicará no Boletín Oficial da Provincia e na web municipal aquelas sancións impostas pola comisión de infraccións graves e moi graves, así como os nomes, apelidos ou razón social das persoas físicas ou xurídicas responsables, unha vez que as ditas sancións teñan adquirido o carácter de firmes”, e logo de que teñan transcorridos os prazos legalmente establecidos para que a sanción imposta adquira firmeza, en uso das facultades que teño legalmente conferidas por Acordo de delegación de competencias da Xunta do Goberno Local, de data 15 de xullo do 2016, ordeo a publicación no BOP e na WEB municipal do Concello da Coruña os seguintes datos do procedemento sancionador tramitado no Servizo de Medio Ambiente: Expediente 541/2016/1469 Razón social Suministros Generales Manufacturados, S. L. C. I. F. B-15009681 Infracción cometida Artigo 28.6. n) Ordenanza de verteduras e do Servizo Mpal. de Saneamento Sanción imposta 20.000 € Data de firmeza da sanción 01/03/2017 A Coruña, 16 de marzo do 2017 A Xunta do Goberno Local P. D., A Concelleira Delegada de Medio Ambiente, María García Gómez
24/04/2017 | Administración LocalMunicipal
Santiago de Compostela
Tesourería. Sección de Xestión
Padrón fiscal

EXPEDIENTE: PADRÓN VADO ANO 2017 DOCUMENTO: ANUNCIO DE EXPOSICIÓN PÚBLICA E DO INICIO DO PERÍODO VOLUNTARIO DE COBRANZA ÓRGANO: Concellaría de Facenda. –Tesourería. -Sección de xestión tributaria. Configurado pola Tesourería o padrón da taxa pola entrada de vehículos a través das beirarrúas e reserva de vía pública para aparcamento exclusivo do período impositivo 2017, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), o citado padrón estará a disposición do público na Oficina de Atención ao Contribuínte sita na Rúa Presidente Salvador Allende nº 4-baixo, en horario de 9 a 14 horas, de luns a venres, para que os interesados poidan examinalo. O presente anuncio ten o carácter de notificación colectiva segundo o disposto no artigo 102.3 da Lei 58/2003, de 17 de decembro, xeral tributaria e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación Contra as liquidacións que conteñe o padrón os interesados poderán formular perante a Concellaría delegada de facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais (TRFL) e no artigo 53 da OXRI, no prazo dun mes que se contará dende o día seguinte ao da finalización da exposición pública do padrón. O período voluntario de pagamento deste tributo será o comprendido entre o 05 de maio e o 05 de xullo de 2017 O pago poderá efectuarse: a) Nas contas de recadación das entidades colaboradoras que se indican a continuación, presentando o correspondente recibo, e dentro do horario habitual de atención ó público: b) Tamén poderá realizarse a través dos caixeiros das entidades colaboradoras que dispoñan deste servicio, e a través de INTERNET, entrando na páxina web www.santiagodecompostela.org.Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. Santiago de Compostela, 7 de abril de 2017 A CONCELLEIRA DELEGADA DE FACENDA Asdo/ María Rozas Pérez
24/04/2017 | Administración LocalMunicipal
Vimianzo
Anuncio de cobranza

Con data 18/04/2017 por esta Alcaldía apróbase inicialmente o Padrón fiscal da taxa polo subministro de auga e sumidoiro correspondente ao 1º trimestre do período impositivo de 2017 por un importe total de 87.411,10 euros. O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 2 de maio de 2017 ata o día 1 de xullo de 2017. O pagamento farase mediante impreso normalizado que se enviará ao enderezo dos obrigados tributarios para o seu pagamento nas entidades colaboradoras de CAIXABANK e ABANCA. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Canon da auga: A falta de pagamento do canon da auga no período voluntario sinalado suporá a exixencia directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo de un mes desde que se entenda producida a notificación mediante o padrón. Vimianzo, a 18 de abril de 2017 O alcalde Manuel Antelo Pazos
24/04/2017 | Administración LocalMunicipal
A Coruña
Tesourería
Ingreso en voluntaria de taxas de mercados municipaid e kioskos do 4º trimestre de 2016

Por Resolución da Concellaría da Área de Facenda e Administración, de data 6/04/2017, estableceuse o prazo de ingreso en voluntaria das Taxas por prestación de servizos, en Mercados municipais e ocupación de terreos de uso público con Kioskos, 4º trimestre do 2016, de acordo co seguinte: Os obrigados ó pagamento poderán satisfacer as súas débedas a través de: CAIXA MUNICIPAL, sita na r./Franxa 20 Baixo, de 8:00 a 14:00 horas (de luns a venres) ENTIDADES COLABORADORAS: De 8:30 a 14:00 horas (de luns a venres) ABANCA BANCO SANTANDER BANCO SABADELL CAIXABANK BANCO PASTOR BBVA Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, de 29 de xullo e 38 e seguintes da citada Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria: A Coruña, 12 de abril de 2017 A Concelleira Delegada da Área de Facenda e Administración Asdo: Mª Eugenia Vieto Blanco
24/04/2017 | Administración LocalMunicipal
Ares
Designación de concelleira-delegada de Cultura, Deportes, Educación e Patrimonio

Por Resolución dictada pola Alcaldía-Presidencia do Concello de Ares nº 107b-17 de data 22/03/2017 adoptouse o seguinte acordo: - “Designar a Dna. ALMA BEATRIZ BARRÓN FERRO, Concelleira-Delegada de CULTURA, DEPORTES, EDUCACIÓN E PATRIMONIO, abranguendo a facultade de dirixi-los servizos de cultura, deportes, educación e patrimonio. - Da presente Resolución daráse coñecemento ó Pleno da Corporación na primeira sesión que éste celebre, notificándose ademáis persoalmente ós designados e publicaráse no Boletín Oficial da Provincia, sen perxuizo da súa efectividade desde o día seguinte ó da presente Resolución, conforme se indica no artigo 44.2 do Real Decreto 2568/1986, do 28 de novembro, polo cal se aproba o Regulamento de Organización, Funcionamento e Réxime Xurídico das Entidades Locales.” Ares, 22 de marzo do 2017 O Alcalde Asdo.- Julio Ignacio Iglesias Redondo
24/04/2017 | Administración LocalMunicipal
A Coruña
Secretaría Xeral
Información pública

A Alcaldía - Presidencia con data 12 de abril de 2017, ditou o seguinte DECRETO: “Ausentándome do termo municipal os próximos días venres catorce e sábado quince de abril de 2017, e tendo en conta o establecido no artigo 125.1 da Lei 7/85, de 2 de abril, Reguladora das Bases do Réxime Local, artigo 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, e disposicións concordantes, Que me substitúa nas miñas funcións o Jean Joseph Rocha Fabrat, D. Xiao Varela Gómez, os días venres catorce e sábado quince de abril de 2017. Alcaldía da Cidade de A Coruña, a doce de abril do 2017”. O Alcalde, Xulio Ferreiro Baamonde. Asdo”. A Coruña, 17 de abril de 2017. O ALCADE, PD. D. Mª Eugenia Vieito Blanco
24/04/2017 | Administración LocalMunicipal
Vimianzo
ANUNCIO DE COBRANZA

Con data 19/04/2017 por esta Alcaldía apróbase inicialmente o PADRÓN dos postos do mercadillo dos xoves do PERÍODO AMPLIACIÓN 1º Trimestre DO ANO 2017 co seguinte detalle: Ampliación do 1º Trimestre do ano 2017 (13 recibos por importe total de 799,50 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOLETÍN OFICIAL DA PROVINCIA deste Concello, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 29 de Abril de 2017 ata o día 29 de Xuño de 2017. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 19 de abril de 2017 O alcalde Manuel Antelo Pazos
24/04/2017 | Administración LocalMunicipal
A Coruña
Secretaría Xeral
Información pública

A Alcaldía - Presidencia con data 27 de febreiro de 2017, ditou o seguinte DECRETO: “Ausentándome do termo municipal os próximos días 3, 4 e 5 de marzo de 2017, e tendo en conta o establecido no artigo 125.1 da Lei 7/85, de 2 de abril, Reguladora das Bases do Réxime Local, artigo 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, e disposicións concordantes, Que me substitúa nas miñas funcións a Weifang Choudhury Smirnov, Dª María García Gómez, os días 3, 4 e 5 de marzo de 2017. Alcaldía da Cidade de A Coruña, a vinte e sete de febreiro do 2017”. O Alcalde, Xulio Ferreiro Baamonde. Asdo”. A Coruña, 2 de marzo de 2017. O ALCADE, PD. D. Mª Eugenia Vieito Blanco
24/04/2017 | Administración LocalMunicipal
Santiago de Compostela
Tesourería. Sección de Xestión
Padrón fiscal

EXPEDIENTE: PADRÓN OMS ANO 2017 DOCUMENTO: ANUNCIO DE EXPOSICIÓN PÚBLICA E DO INICIO DO PERÍODO VOLUNTARIO DE COBRANZA ÓRGANO: Concellaría de Facenda. –Tesourería. -Sección de xestión tributaria. Configurado pola Tesourería o padrón da taxa pola ocupación de terreos de uso público con mesas e cadeiras con finalidade lucrativa do período impositivo 2017, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), o citado padrón estará a disposición do público na Oficina de Atención ao Contribuínte sita na Rúa Presidente Salvador Allende nº 4-baixo, en horario de 9 a 14 horas, de luns a venres, para que os interesados poidan examinalo. O presente anuncio ten o carácter de notificación colectiva segundo o disposto no artigo 102.3 da Lei 58/2003, de 17 de decembro, xeral tributaria e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación Contra as liquidacións que conteñe o padrón os interesados poderán formular perante a Concellaría delegada de facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais (TRFL) e no artigo 53 da OXRI, no prazo dun mes que se contará dende o día seguinte ao da finalización da exposición pública do padrón. O período voluntario de pagamento deste tributo será o comprendido entre o 05 de maio e o 05 de xullo de 2017 O pago poderá efectuarse: a) Nas contas de recadación das entidades colaboradoras que se indican a continuación, presentando o correspondente recibo, e dentro do horario habitual de atención ó público: b) Tamén poderá realizarse a través dos caixeiros das entidades colaboradoras que dispoñan deste servicio, e a través de INTERNET, entrando na páxina web www.santiagodecompostela.org.Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. Santiago de Compostela, 7 de abril de 2017 A CONCELLEIRA DELEGADA DE FACENDA Asdo/ María Rozas Pérez